15. ΝΟΜΟΘΕΤ. ΔΙΑΤΑΓΜΑ υπ’ αριθ. 1238 της 18/26 Σεπτ. 1972 (ΦΕΚ Α΄ 166) Περί της διαδικασίας κηρύξεως, ως αζητήτων εγκαταλειπομένων αυτοκινήτων και περιελεύσεως αυτών εις την κυριότητα του Δημοσίου, ως και της παραδόσεως εις ελευθέραν χρήσιν οχημάτων των τουριστών. Άρθρ.1.-1.Αυτοκίνητα παραδιδομένα εις ελευθέραν χρήσιν, καθ’ οιονδήποτε τρόπον και εγκαταλειπομένα υπέρ του Δημοσίου δια ρητής εγγράφου δηλώσεων των κυρίων αυτών ή των εξουσιοδοτουμένων αντιπροσώπων των περιέρχονται αυτοδικαίως εις την κυριότητα του Δημοσίου από του χρόνου της περί εγκαταλείψεως δηλώσεως, συντασσομένης αυθημερόν σχετικής πράξεως. 2.Η κατά την προηγουμένην παράγραφον δήλωσις εγκάταλείψεως, προκειμένου περί αυτοκινήτων, άτινα δεν παραδίδονται συγχρόνως εις την προς ην η δήλωσις Τελωνειακήν Αρχήν ή δεν τελούν υπό την παραφυλακήν ταύτης, γίνεται δεκτή επί τη προσαρτήσει βεβαιώσεως οιασδήποτε Τελωνειακής η Αστυνομικής ή ετέρας Δημοσίας Αρχής περί της παραδόσεως αυτή του εγκαταλειπομένου αυτοκινήτου. Άρθρ.8.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, πλην της περιπτώσεως του άρθρ. 5 ούτινος η ισχύς άρχεται από της 15ης Μαρτ. 1969. Άρθρ.2.-«1.Αυτοκίνητα εισαχθέντα προσωρινώς υπό το καθεστώς της ελευθέρας χρήσεως και τελούντα εν ακινητοποιήσει υπό την παραφυλακήν ή την παρακολούθησιν της Τελωνειακής Αρχής εντός ή εκτός των χωρών αυτής, κηρύσσονται αζήτητα άμα τη παρελεύσει της νομίμου προς επανεξαγωγήν προθεσμίας δια πρωτοκόλλου συντασσομένου αυθημερόν. 2.Τα κατά την προηγουμένην παράγραφον αυτοκίνητα, μετά παρέλευσιν μηνός, από της κηρύξεως αυτών ως αζητήτων. περιέρχονται αυτοδικαίως εις την κυριότητα του Δημοσίου, συντασσομένης περί τούτου σχετικής πράξεως επί του οικείου πρωτοκόλλου αζητήτων». Το άρθρ. 2 αντικατεστάθη ως άνω δια του άρθρ. 1 Νόμ. 332/1976 (τόμ. 30 σελ. 202,11). Άρθρ. 3.-«1.Αυτοκίνητα μη τελούντα κατά τον χρόνον λήξεως της ελευθέρας αυτών χρήσεως υπό την παραφυλακήν ή την παρακολούθησιν της Τελωνειακής Αρχής, εντός ή εκτός των χώρων αυτής και εγκαταλειπόμενα υπό των δικαιούχων ή ετέρων κατόχων των, άνευ ειδοποιήσεως αυτής, εφ’ όσον ήθελον ευρεθή μετά παρέλευσιν μηνός από της λήξεως του χρόνου της ελευθέρας αυτών χρήσεως, περιέρχονται αυτοδικαίως από της ανευρέσεώς των, εις την κυριότητα του Δημοσίου, συντασσομένης αυθημερόν της οικείας πράξεως. 2.Εις την περίπτωσιν της προηγουμένης παραγράφου, εφ’ όσον τα αυτοκίνητα ήθελον ευρεθή προ της παρελεύσεως μηνός από της λήξεως του χρόνου της ελευθέρας αυτών χρήσεως, κηρύσσονται αζήτητα από της ανευρέσεώς των,. συντασσομένων αυθημερόν της οικείας εκθέσεως και του πρωτοκόλλου αζητήτων. 3.Τα κατά την προηγουμένην παράγραφον αυτοκίνητα περιέρχονται αυτοδικαίως εις την κυριότητα του Δημοσίου, άμα τη συμπηρώσει μηνός από της λήξεως του χρόνου της ελευθέρας αυτών χρήσεως, συντασσομένης αυθημερόν περί τούτου σχετικής πράξεως επί του οικείου πρωτοκόλλου αζητήτων». Το άρθρ. 3 αντικατεστάθη ως άνω δια του άρθρ. 2 Νόμ. 332/1976 (τόμ. 30 σελ. 202,11). Άρθρ.4.-Τα κάτα τας διατάξεις του παρόντος περιερχόμενα εις την κυριότητα του Δημοσίου αυτοκίνητα, παραλαμβάνονται υπό του Ο.Δ.Ι.Σ.Υ εντός 15θημέρου προθεσμίας από της περιελεύσεώς των εις την κυριότητα του Δημοσίου. Άρθρ.5.-(Αντικαθίσταται η παρ. 1 του άρθρ. 14 του Ν.Δ. 3839/58, τόμ. 21 σελ. 208,15). Άρθρ.6.-Δι’ αποφάσεων του Υπουργού των Οικονομικών ορίζεται πάσα αναγκαία δια την εφαρμογήν του παρόντος λεπτομέρεια. Άρθρ.7.-Καταργείται πάσα ετέρα διάταξις αντικειμένη εις τας διατάξεις του παρόντος ή ρυθμιζούσα άλλως θέματα διεπόμενα υπ’ αυτού. 